**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL SUTIKIMO PERIMTI VALSTYBĖS TURTĄ“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant perimti savivaldybės nuosavybėn valstybei nuosavybės teise priklausantį nekilnojamąjį turtą - administracines patalpas K. Donelaičio g. 3, Klaipėda (unik. Nr. 2190-0006-7014:0007) ir perduoti jį, perėmus savivaldybės nuosavybėn, Klaipėdos miesto savivaldybės administracijai valdyti, naudoti ir disponuoti patikėjimo teise.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės administracija gavo 2017 m. gegužės 26 d. gavo raštą Nr. R-17991 iš Neįgalumo ir darbingumo nustatymo tarnybos prie Socialinės apsaugos ir darbo ministerijos, kuriuo buvo informuojama, kad Socialinės apsaugos ir darbo ministerija neprieštarauja, kad administracinės patalpos K. Donelaičio g. 3, Klaipėda (unik. Nr. 2190-0006-7014:0007) būtų perduotos Klaipėdos miesto savivaldybės nuosavybėn.

Klaipėdos miesto savivaldybė sutiktų perimti nuosavybėn administracines patalpas K. Donelaičio g. 3, Klaipėda (unik. Nr. 2190-0006-7014:0007) savarankiškoms savivaldybės funkcijoms vykdyti - socialinių paslaugų planavimas ir teikimas, socialinių paslaugų įstaigų steigimas, išlaikymas ir bendradarbiavimas su nevyriausybinėmis organizacijomis (Lietuvos Respublikos vietos savivaldos įstatymo 6 straipsnio 12 punktas).

Šiuo metu minėtas patalpas pagal panaudos sutartį valdo asociacija „Klaipėdos samariečių bendrija“. Patalpos asociacijai yra perduotos iki 2025-02-17. Neįgalumo ir darbingumo nustatymo tarnyba nurodė, kad patalpos savivaldybei būtų perduodamos su galiojančia panaudos sutartimi.

Šis sprendimas reikalingas Lietuvos Respublikos vyriausybės nutarimui parengti.

**3. Kokių rezultatų laukiama.**

Klaipėdos miesto savivaldybės nuosavybėn perduodamas valstybei priklausantis nekilnojamasis turtas, kuris bus panaudotas savivaldybės funkcijų vykdymui.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – Klaipėdos miesto savivaldybės nuosavybėn perduodamas valstybei priklausantis nekilnojamasis turtas, kuris bus panaudotas savivaldybės funkcijų vykdymui.

Teikiame svarstyti šį sprendimo projektą.

PRIDEDAMA:

1. 2017-05-26 Neįgalumo ir darbingumo nustatymo tarnybos prie Socialinės apsaugos ir darbo ministerijos rašto Nr. R-17991 „Dėl nekilnojamo turto perdavimo“ kopija, 1 lapas;
2. Nekilnojamojo turto registro centrinio duomenų banko išrašo kopija, 2 lapai.

Turto skyriaus vedėjas Edvardas Simokaitis